text: Cebuano News: Rehabilitasyon sa Dgte blvd, duna'y P17M budget
  DUMAGUETE CITY, Agosto 29 (PIA) - Ang konseho sa dakbayan sa Dumaguete mi aprobar sa kantidad nga P17million alang sa padayon nga rehabilitasyon ug pagpaugmad sa Rizal Boulevard sa dakbayan.
  Ang rehabilitasyon naglakip sa "excavation for seawall toe, filling-up of ballastro, construction of rubble concrete toe, stone masonry wall ug construction of 297.68 linear meters of reinforced concrete wave deflector."
  Lakip sa himoong rehabilitasyon ang "reclamation activities" human gi aprobahan ang Environment Compliance Certificate (ECC) sa Department of Environment and Natural Resources (DENR) nga naghatag ug katinawan sa mga pangutana ug pag duda sa ubang sektor sa dakbayan.
  Ang amahan sa dakbayan, Mayor Felipe Antonio Remollo namahayag nga ang maong proyekto importante aron mapanalipdan ang "storm surge" ug dagkong balod nga miguba sa sea wall lakip na ang agianan sa national highway nga naghatag ug peligro sa mga motorista.
  Kung ma kumpleto na ang proyekto ang "shoreline protection" mahimong magamit sa gustong mag walking o mag jogging ba hinoon ug mahimo usab nga "playing areas for rest and recreation for tourists and locals," matud ni Mayor Remollo.
  Dugang ni Remollo kini nga proyekto gihimo isip pagpangandam sa himoong 2020 ASEAN Schools Games dinhi sa dakbayan nga langkoban sa 2,500 ka estudyanteng athletes gikan sa miyembrong nasud sa Southeast Asian Region. (lpp/PIA7/Negros Oriental)